Belupo i Pliva prijavili nestašice važnih lijekova, dugo ih neće biti

Belupo i Pliva prijavili su nestašicu više važnih lijekova: nekih neće biti godinu dana.

Belupo je prijavio nestašice lijekova Afloderm 0,5 mg/g mast i Afloderm 0,5 mg/g krema djelatne tvari alklometazondipropionat. Razlozi su povezani s proizvodnjom, a lijekova neće biti do prosinca iduće godine.

Afloderm je kortikosteroid za primjenu na koži. Koristi se za ublažavanje crvenila i svrbeža prisutnih kod nekih bolesti kože kao što su atopijski i kontaktni dermatitis te psorijaza

Pliva pak prijavljuje nestašice lijekova Rivaroksaban Teva 10 mg, 15 mg i 20 mg, filmom obložene tablete djelatne tvari rivaroksaban. Razlozi su povezani s distribucijom, a ne zna se kad će ih opet biti na hrvatskom tržištu.

Lijek se propisuje kod prevencija moždanog udara i sistemske embolije u odraslih bolesnika s fibrilacijom atrija, za liječenje duboke venske tromboze i plućne embolije te prevenciju tih ponavljajućih bolesti.

Objava Belupo i Pliva prijavili nestašice važnih lijekova, dugo ih neće biti pojavila se prvi puta na Danica.hr.