Bayer, Pliva i Belupo prijavili nestašice poznatih lijekova

Farmaceutske kompanije prijavile su novu nestašicu poznatih lijekova. Nekih neće biti do listopada.

Tako je Bayer prijavio nestašicu antipiretika i analgetika Aspirin plus C forte 800 mg/480 mg šumeće tablete djelatnih tvari acetilsalicilatna i askorbatna kiselina. Razlozi nestašice povezani su s proizvodnjom, a lijeka neće biti od 15. veljače do početka travnja.

Najveća hrvatska farmaceutska kompanija Pliva pak prijavljuje nestašicu antibiotika Klavocin 500 mg + 100 mg prašak za otopinu za injekciju/infuziju djelatne tvari amoksicilinnatrij i kalijev klavulanat. Razlozi su također vezani uz proizvodnju, a neće ga biti do 30. rujna.

Podravkina farmaceutska tvrtka Belupo pak prijavljuje nestašicu lijeka Bisobel 2,5 mg tablete djelatne tvari bisoprololfumarat (lijek za srce, tzv. beta blokator). Zbog komercijalnih razloga neće ga biti do početka travnja.

Objava Bayer, Pliva i Belupo prijavili nestašice poznatih lijekova pojavila se prvi puta na Danica.hr.