Domaća farmaceutska tvrtka digla plaće za čak 600 eura

Najveća hrvatska farmaceutska kompanija ostvarila je prošle godine snažan rast svih poslovnih pokazatelja.

Pliva, koja je u vlasništvu izraelske Teve, imala je lani 958 milijuna eura prihoda uz rast od 31 posto te neto dobit od 131 milijun eura koja je veća za čak 65 u odnosu na predlani. Imaju blizu 3000 zaposlenih s prosječnom neto plaćom od 2000 eura, što je 160 eura više.

Druga po veličini farmaceutska tvrtka, riječki Jadran galenski laboratorij, uprihodila je 162 milijuna eura (plus 20 posto) uz neto dobit od 18,4 milijuna (više za 41 posto). Imaju oko 750 zaposlenih s prosječnom neto plaćom od 2060 eura (oko 300 eura više).

Broj zaposlenih / prosječna neto plaća

PLIVA | 3000 | 2000 eura (+160)
JGL | 750 | 2060 eura (+300)
BELUPO | 970 | 1900 eura (+100)
HOSPIRA | 420 | 2650 eura (+600)

Izvor: Financijska agencija, svibanj 2025. godine

Treći je Belupo s prihodima od 131 milijun eura (rast od 12 posto) i profitom od 29 milijuna eura (43 posto više). Imaju 970 zaposlenih koji su lani dobivaju prosječnu neto plaću od 1900 eura (100 eura više nego predlani).

Na četvrtom je mjestu Pfizerova biotehnološka kompanija Hospira koja je imala 95 milijuna eura prihoda i 27 milijuna eura dobiti. Hospira ima 420 zaposlenih s prosječnom neto plaćom od 2650 eura, što je čak 30 posto ili 600 eura više nego prethodne godine.

Objava Domaća farmaceutska tvrtka digla plaće za čak 600 eura pojavila se prvi puta na Danica.hr.